ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002099

ขอให้ปรับปรุงการให้บริการของเจ้าหน้าที่ แผนกตรวจสอบ/ซักประวัติ ประจำศูนย์บริการสาธารณสุข 42 ถนอม ทองสิมา แขวงบางขุนเทียน (จากการตรวจสอบเป็นแขวงแสมดำ) เขตบางขุนเทียน กรุงเทพมหานคร จุดสังเกต ห้องที่ให้บริการดังกล่าวจะอยู่ด้านหน้าทางเข้า ทางฝั่งขวามือ เนื่องจากวันที่ 17 มกราคม 2566 เวลาประมาณ 08.30 - 09.00 น. ผู้ร้องได้เดินทางไปใช้บริการกับทางศูนย์บริการสาธารณสุข 42 ถนอม ทองสิมา เพื่อฟังผลการตรวจสุขภาพครั้งใหญ่ (ประจำปี) โดยได้ติดต่อกับทางเจ้าหน้าที่เพศหญิง (ไม่ทราบชื่อ-นามสกุล) อายุประมาณ 35- 40 ปี สูงประมาณ 155-160 เซนติเมตร ตัวเล็ก ผิวสีน้ำผึ้ง ผมยาว ใส่แว่นตา โดยทางเจ้าหน้าที่คนดังกล่าวไม่มีการชี้แจงข้อมูล ไม่แนะนำขั้นตอนการดำเนินการในการขอรับบริการ มีลักษณะพฤติกรรมที่ไม่เต็มใจบริการ แสดงความไม่พอใจผู้ร้อง ใช้น้ำเสียงดุ ซึ่งจากการกระทำดังกล่าวส่งผลให้ผู้ร้องไม่ได้รับความสะดวก และไม่ได้รับความพึงพอใจในการใช้บริการเป็นอย่างมาก จึงประสงค์ให้หน่วยงานที่เกี่ยวข้องปรับปรุงและแก้ไขในกรณีดังกล่าวด้วย

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata